ขยายเวลาพักชำระหนี้ ซับน้ำตาเกษตรกรแสนล้าน
นายวิทัย รัตนากร ผู้อำนวยการธนาคารออมสิน เปิดเผยว่า วันที่ 21 ก.ค.นี้ ที่ประชุมคณะกรรมการ (บอร์ด) ธนาคาร จะมีการพิจารณาเรื่องขยายเวลาการพักชำระหนี้ให้แก่ลูกค้า ที่ประสบปัญหาวิกฤติโควิด-19 ที่พักชำระหนี้ตั้งแต่เดือน เม.ย.-ก.ย.นี้ เพื่อป้องกันการเกิดปัญหาหนี้ที่ไม่ก่อให้เกิดรายได้(เอ็นพีแอล) ส่วนจะขยายเวลาต่อไปเท่าใด ต้องรอบอร์ดเป็นผู้อนุมัติ และหากต้องต่ออายุมาตรการพักชำระหนี้ออกไป หรืออาจต้องตั้งสำรองหนี้เพิ่มเติม ก็จะไม่กระทบต่อเงินกองทุนต่อสินทรัพย์เสี่ยง และผลการดำเนินงานปีนี้ ในแง่ผลกำไร ยอมรับว่าได้รับผลกระทบเช่นกันนายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า วันที่ 23 ก.ค.นี้ บอร์ด ธ.ก.ส.จะขอกู้สินเชื่ออัตราดอกเบี้ยต่ำ (ซอฟต์โลน) จากธนาคารออมสินอีก 10000 ล้านบาท อัตราดอกเบี้ย 0.01% ต่อปี เพื่อให้ ธ.ก.ส.มาปล่อยกู้เกษตรกร ดอกเบี้ย 2% ต่อปี จากเดิมที่ออมสินปล่อยกู้ให้กับ ธ.ก.ส.แล้ว 7000 ล้านบาท และ ธ.ก.ส.ปล่อยกู้ให้เกษตรกรไปหมดแล้วรวม 2 ล้านรายโครงการพักชำระหนี้และขยายเวลาชำระหนี้ให้เกษตรกร ล่าสุดพบว่ามีเกษตรกรที่เข้าโครงการพักชำระหนี้ 1 ปี รวม 1.2 ล้านล้านบาท และขยายเวลาชำระหนี้ รวม 1 ล้านล้านบาท และโครงการดังกล่าวจะหมดระยะเวลาเข้าร่วมโครงการเดือน พ.ค.2564นายกษาปณ์ เงินรวง รองผู้จัดการ ธ.ก.ส. กล่าวถึงการจ่ายเงินเยียวยาเกษตรกรที่ได้รับผลกระทบจากโควิด-19 จำนวน 5000 บาท ในเดือนที่ 3 หรือเดือน ก.ค.นี้ ที่เป็นเดือนสุดท้ายว่า ล่าสุด ณ วันที่ 20 ก.ค.ที่ผ่านมา มีการโอนเงินงวดที่ 3 เมื่อวันที่ 15 ก.ค. รวม 5.99 ล้านราย วงเงิน 29999 ล้านบาท ส่วนการโอนเงินเยียวยาให้เกษตรกรใน 2 งวดที่ผ่านมาคือ งวดที่ 1 เดือน พ.ค. มีการโอนเงินให้เกษตรกร 7.46 ล้านคน วงเงิน 37305 ล้านบาท งวดที่ 2 เดือน มิ.ย. รวม 7.44 ล้านคน วงเงิน 37217 ล้านบาท เมื่อรวมการจ่ายเงินทั้ง 3 งวดแล้ว ปัจจุบันมีการโอนเงินเยียวยาให้เกษตรกร 104521 ล้านบาทเกษตรกรที่ขึ้นทะเบียนรับเงินเยียวยาไว้ และปรับปรุงทะเบียนการทำเกษตรไว้ แต่ยังไม่ได้แจ้งเลขบัญชีมายัง www.เยียวยาเกษตรกร.com เพื่อรับเงินเยียวยา 127261 ราย ขอให้เร่งแจ้งบัญชีธนาคารของตนเอง ของธนาคารใดก็ได้ที่เว็บไซต์โดยด่วน ภายในวันที่ 25 ก.ค.นี้ เพื่อให้ ธ.ก.ส.สามารถจ่ายเงินทั้ง 3 งวด ให้ในเดือน ก.ค.นี้.
ผู้อำนวยการธนาคารออมสิน เปิดเผยว่า วันที่ 21 ก.ค.นี้ ที่ประชุมคณะกรรมการ (บอร์ด) ธนาคาร จะมีการพิจารณาเรื่องขยายเวลาการพักชำระหนี้ให้แก่ลูกค้า ที่ประสบปัญหาวิกฤติโควิด-19
โควิด-19,พักชำระหนี้,ผลกระทบโควิด-19,ขยายเวลาพักชำระหนี้,เยียวยาเกษตรกร,www.เยียวยาเกษตรกร.com,ข่าววันนี้